Toorts se Toeka Tokkel oor Pantoffels | Toortsie, Kameel en Bokbaaivygie se blog
← Selfpublikasie – Secrets to E book publishing success
Toorts se Toeka Tokkel oor Pantoffels
Posted on Augustus 12, 2015	by Toortsie
In opdrag van Scrapydo. Sy sê ons moet oor pantoffels skryf.
Eendag, lank, lank gelede, ons was regtig baie arm, het ek die dag in die Kaap vir my ‘n paar Woollies pienk Stokies gekoop. Nie dat ek eintlik by Woollies gekoop het nie, ek kon dit nie bekostig nie, maar hierdie paar pienk Stokies was ‘n Woollies kopie. Lekker dik. Helder pienk soos spookasem. Ons het maar min in die Kaap gekom, en dit was sekerlik my enigste aankope van die dag.
Die volgende oggend 5:30 vm maak my man my wakker. Dis koud, in die middel van die winter. Ek moet manne neem om ‘n lorrievrag te gaan aflaai by ‘n boer, ‘n hele entjie van ons af. Ek trek ‘n sweetpak aan, en my pienk pantoffels, ek gaan mos net die manne aflaai! Ek moes van beter geweet het, my man het ‘n manier om maksimum uit iets of iemand te haal.
Net mooi toe ek daar kom wat die manne afgelaai moet word, roep hy oor die radio, dit was nog voor selfone, dat ek ‘n PART BY DIE KOÖPERASIE MOET GAAN OPTEL… Wat??? Ek het pantoffels aan!!? Ek dink ek moes nog ‘n paar ander draai ook ry.
Ek gaan tel die part op, en net soos ek uit die dorp ry, is daar nóg ‘n part nodig… en nóg een. Dis KOUD, daar is nie ‘n MANIER wat ek kaalvoet daar in die koue gangetjie by die parte sal staan nie. Dit raak later láát in die oggend… en mevrou staan daar met haar duidelike pienk pantoffels… en elke boer aan wie jy kan dink, moes juis daardie oggend parte kom optel by die koöperasie… en mev Toorts sou dit sekerlik nie ‘n geheim kon hou nie, almal kon dit in elk geval duidelik sien!
27 Responses to Toorts se Toeka Tokkel oor Pantoffels
Augustus 12, 2015 om 10:06 vm
Jou pingback het reg uitgekom by pantoffels!
Augustus 12, 2015 om 10:07 vm
Net voordat ek hierdie raaksien oor pantoffels het ek Gert Rautenbach se blog gelees oor Tolstoi en —- pantoffels!
Augustus 12, 2015 om 10:09 vm
O gits! Laat ek dadelik gaan lees. Hy was dalk een van die lot wat die dag daar verbygeloop het! Skande op die huis!
Augustus 12, 2015 om 10:12 vm
Dis ‘n ongelooflike storie, die een van Gert Rautenbach. Dankie dat jy dit kom deel het.
Augustus 12, 2015 om 10:10 vm
Ha ha, dis nou uniek! Ek sien al jou met pienk pantoffels tussen al daardie stoere boere! Lekker gebeurtenis. Dankie vir jou storie. 🙂
Augustus 12, 2015 om 10:13 vm
Hul sou dit dalk nie eers raakgesien het as ek niks gesê het nie, maar ek het dit beslis uitgeblaker. 🙂
Augustus 12, 2015 om 11:02 vm
Ha ha, dis tien keer erger. Nou het jy dit nog beklemtoon ook! Ek lag sommer nou te lekker
Augustus 12, 2015 om 10:14 vm
En jou man het seker nooit agtergekom of verstaan waaroor jy omgekrap was nie?! Myne sou nie.
Augustus 12, 2015 om 10:16 vm
EK dink nie ek was omgekrap nie. 🙂 Sou nie help nie. Ek het wel ‘n groot les geleer. Deesdae gaan ek met sulke opdragte, behoorlik gestewel en gespoor, handsak en al.
Augustus 12, 2015 om 10:17 vm
Die ergste is, ek hét hom gevra of ek daar gaan tyd spandeer, en of ek dadelik kan huis toe kom as ek hulle afgelaai het. Hulle sou dan met die lorrie saam kom.
Augustus 12, 2015 om 10:42 vm
Bawhaaaaa…. 🙂 Ek het ook altyd die kids in my PJs en pantoffels bus toe gevat en as ek deesdae siek is of verlof het, neem ek hulle ook met PJs en pantoffels skool toe – hoop maar net altyd ek kry nie n pap wiel of word afgetrek nie.
Augustus 12, 2015 om 10:59 vm
Oeee dis gevaarlik! 🙂 Ek het gehoor van ‘n vrou wat haar kinders in pajamas skool toe geneem het… toe die natuur roep… in die somer. 😉 Mag dit nooit met jou gebeur nie!
Augustus 12, 2015 om 11:18 vm
Haha!! Lekker lag ek nou!! Maar sekerlik het die mooi lipstiffie op jou lippie die aandag afgetrek van die twee spookasempies af…..;-)
Augustus 12, 2015 om 11:26 vm
Het nie handsak by my gehad nie… was mos nie van plan om die dorp te besoek nie. 🙂
Augustus 12, 2015 om 11:47 vm
Oooo jinne! Spookasem skoene en polonie-lippe!!
Augustus 12, 2015 om 11:48 vm
Jou lawwe ding! 🙂
Augustus 12, 2015 om 12:53 nm
Jy moes net nog krullers in jou hare, en sigaret in die mond gehad het. Dit sou prentjie mooi afgerond het 🙂 Maar dan weer…. daardie pantoffels was te “grand!!!”
Augustus 12, 2015 om 1:03 nm
Nooit! Nie by my pienk pantoffels nie! Hulle was dan nog nie eens uitgetrap nie! 🙂
Hehe,gelukkig het jy nie krullers in jou hre en ‘n siggie tussen jou lippe gehad nie!
Sien, daar is altyd iets goeds ook in ‘n ding! 🙂
Augustus 12, 2015 om 1:04 nm
Ons studentepelle destyds het mekaar belowe dat ons nooit tot daar sal daal nie! Kan jy glo. 🙂
Augustus 12, 2015 om 1:09 nm
Onthou altyd…nooit is ‘n lang tyd! 😆
Augustus 12, 2015 om 1:18 nm
Augustus 12, 2015 om 6:51 nm
Ai dis nou ‘n lekker storie. Mens moet dit vir kleinkinders en agterkleinkinders bêre
Augustus 12, 2015 om 9:20 nm
Ha ha , sou dit graag wou aanskou!
Augustus 12, 2015 om 9:48 nm
Terug pieng: Toeka-Tokkel no 34 : Televisie- program/me | I scrap 2